
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 107
                                                                    28 mai 2026
privind constituirea comisiei de negociere pentru cumpărarea terenurilor aflate în proprietate privată, situate în Piața Octavian Goga

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 18.731/14.05.2026 și la Consiliul Local Sighișoara cu nr. 18.973/15.05.2026, de referatul de aprobare, înregistrat cu nr. 18.737/14.05.2026, al grupului de consilieri locali ai Partidului Social Democrat (P.S.D.), în calitate de inițiatori, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, care conferă aleșilor locali dreptul de inițiativă în promovarea actelor administrative, individual sau în grup;
Având în vedere Proiectul: ,,Regenerare Urbană a centrului istoric al Sighișoarei - patrimoniu Mondial UNESCO”;

Văzând Planul Urbanistic Zonal  – ,,STRADA OCTAVIAN GOGA”, Sighișoara, beneficiar fiind Municipiul Sighișoara, aprobat prin Hotărârea Consiliului Local Sighișoara nr. 37/27.02.2020;
Dată fiind necesitatea realizării obiectivului de utilitate publică, amintit anterior și pentru care se impune realizarea demersurilor necesare cu referire la cumpărarea terenurilor aflate în proprietatea privată a unor terți, din zona Hotelului ,,Cavalerul” - Piața Octavian Goga - Morii, sens în care se impune constituirea unei comisii de negociere pentru cumpărarea de imobile, respectiv a imobilelor terenuri intravilane, aflate în proprietatea privată a unor terți, situate în Sighișoara, Piața Octavian Goga, respectiv din zona Hotelului ,,Cavalerul” - Piața Octavian Goga - Morii, județul Mureș; 

Având în vedere alegerile pentru autoritățile administrației publice locale desfășurate în data de 9 iunie 2024, în urma cărora au fost aleși pentru o perioadă de 4 ani, membrii consiliului local ce vor compune noul Consiliu Local Sighișoara, validați de către Judecătoria Sighișoara, potrivit încheierii nr. 3617/15.10.2024, pronunțată în dosarul 5189/308/2024, rămasă definitivă prin decizia civilă nr. 485/25.10.2024, pronunțată de Tribunalul Mureș, în dosarul nr. 5189/308/2024;

Văzând Ordinul Prefectului Județului Mureș nr. 463/29.10.2024 privind declararea ca legal constituit, a Consiliului Local al Municipiului Sighișoara, începând cu data de 26.10.2024, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 352/16.10.2024, urmând ca în termenul prevăzut de dispozițiile din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, să fie realizată procedura de validare a mandatelor supleanților;
Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 4049/15.11.2024, pronunțată de Judecătoria Sighișoara, în dosarul nr. 5715/308/2024;

Având în vedere prevederile art. 127 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările și completările ulterioare, cu precădere cele ale art. 557 din aceasta;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 19.503/20.05.2026, prin care se propune constituirea comisiei de negociere pentru cumpărarea terenurilor aflate în proprietate privată, situate în Piața Octavian Goga;

Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (1) și alin. (2) lit. ,,c” și alin. (14),  art. 139 alin. (1) și ale art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
      H O T Ă R Ă Ş T E:


Art. 1. (1) Se aprobă constituirea comisiei de negociere pentru cumpărarea de imobile, respectiv a imobilelor terenuri intravilane, aflate în propietatea privată a unor terți, situate în Sighișoara, Piața Octavian Goga, respectiv din zona Hotelului ,,Cavalerul” - Piața Octavian Goga - Morii, județul Mureș, în  următoarea componență:
1.  Consilier local                   –       Mihai Ileana - Mirela                      –  membru;
2.  Consilier local                   –       Kreuzer Erzsebet                             –  membru;
3.   Consilier local                   –       Moiseș Florian Dan                        –  membru;
4.   Consilier local                   –       Moldovan Ovidiu - Aurel               –  membru;
5.   Consilier local                   –       Mălăncrăvean Ovidiu - Dumitru    –  membru;
                   6.   Funcționar public  –   desemnat de primar prin dispoziție –  membru;
                   7.   Funcționar public  –   desemnat de primar prin dispoziție –  membru;
                   8.   Funcționar public  –   desemnat de primar prin dispoziție –  membru;
                   9.   Funcționar public  –   desemnat de primar prin dispoziție –  membru.
(2) Membrii comisiei își desemnează din rândul acestora un președinte și un secretar, secretariatul comisiei fiind asigurat de unul dintre funcționarii publici desemnați de primar prin dispoziție în componența comisiei.
(3) Hotărârile comisiei se iau cu majoritatea voturilor membrilor acesteia.
(4) Comisia constituită conform alin. (1) din prezentul articol își va stabili modul de lucru și obiectivele în baza cărora își desfășoară activitatea pentru care a fost constituită, în prima ședință a acesteia, ocazie cu care își va desemna și președintele și secretarul comisiei.

Art. 2. La ședința de negociere va participa și Primarul Municipiului Sighișoara, în calitate de invitat. 

Art. 3. Pentru buna desfășurare a lucrărilor comisiei de negociere pentru cumpărarea de imobile, respectiv a imobilelor terenuri intravilane, aflate în propietatea privată a unor terți, situate în Sighișoara, Piața Octavian Goga, din zona Hotelului ,,Cavalerul” - Piața Octavian Goga - Morii, județul Mureș, aceasta va fi sprijinită de Primarul Municipiului Sighișoara și aparatul de specialitate al acestuia.
Art. 4. Cu data adoptării prezentei hotărâri, orice dispoziții contrare, incidente în speță, se abrogă. 
Art. 5. Cu aducerea la îndeplinire a prevederilor prezentei hotărâri se încredinţează Primarul Municipiului Sighișoara, aparatul de specialitate al acestuia și persoanele nominalizate în comisia de negociere pentru cumpărarea de imobile, desemnată la art. 1 din prezenta.
Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 15 voturi ”pentru” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;
  1 ex. persoanele nominalizate în comisia de negociere pentru cumpărarea de imobile.
18 ex.    

B.A. 

